laion/Wikipedia-Exotic huggingface dataset:
חיים סביצקי

חיים סביצקי (1907 – 1 במאי 2014) היה צייר ישראלי שיצר עד סוף חייו בגיל 107. סביצקי נולד וגדל בעיירה ברנוביץ', שהייתה אז בתחומי האימפריה הרוסית (כיום בבלארוס). הוא נולד למשפחה דתית ולמד ב"חדר" ולאחר מכן בישיבה. היו לו שני אחים ושתי אחיות. המשפחה הייתה במצב כלכלי טוב. בצעירותו היה סביצקי חבר בבית"ר, והוא זכר עד יומו האחרון את הביקור של זאב ז'בוטינסקי בעירו. “הוא דיבר ביידיש. האולם היה מלא. לא ראיתי כזה שקט מימיי" - סיפר, סביצקי עלה לארץ ישראל ב-1938 באוניית המעפילים "דראגה" שיצאה מאיטליה. כל בני משפחתו נספו בשואה יחד עם רוב יהודי ברנוביץ', ועל כך אמר: "אני בן שואה; לכל אדם יש משפחה: דוד, דודה. לי אין. חוץ מהדור שאני הקמתי: ילדים, נכדים, נינים”. לדבריו היה פעם אדם מאמין, אך השואה גרמה לכך שהוא אינו מאמין בשום דבר. לאחר עלייתו לארץ, עבד סביצקי בפרדסים ברחובות. הוא שירת באצ"ל ואחר כך בלח"י. בהמשך עבר לתל אביב. שם עסק בשיפוץ וחידוש ציורים עתיקים של אוסף פרטי שירשה עיריית תל אביב. בשנות ה־60 עסק בארגון תערוכות מסחריות בגני התערוכה. בשנים שאחר כך הוא התפרנס בעיקר מציור. סביצקי היה ידוע באישיותו החזקה והעצמאית. בתו סיפרה עליו: "הוא היה עצמאי בשטח, שעשה הכל לבד ולא רצה שיעזרו לו. הוא היה אדם בריא וחזק, פיזית ונפשית.  כמעט אף פעם לא היה חולה ולא לקח כדורים. גם אחרי שעבר ניתוח שב לתפקד 'כאילו כלום'”. סביצקי נפטר במאי 2014 ברמת גן בגיל 107. אשתו, דבורה, נפטרה ב-1989. במותו הותיר אחריו שלוש בנות. כישרון הציור שלו התגלה כבר בילדותו. כשהיה בן תשע צייר את גלגל המזלות על קירות בית הכנסת הגדול בברנוביץ'. מאוחר יותר למד לצייר באקדמיה לאומנות בווילנה, לצדם של משה ברנשטיין וראובן מיסקי. את ציוריו הראשונים בארץ צייר על קירות בבתי קפה. בהמשך הציג תערוכות בישראל ומחוצה לה, בין היתר בארצות הברית, בהולנד ובבריטניה. את התערוכה האחרונה הציג במגדל משה אביב ברמת גן. לפני כן הציג גם במגדלי עזריאלי. סביצקי היה צייר אימפרסיוניסטי. יצירותיו הוגדרו על ידו כ"קומפוזיציות ססגוניות". בין הנושאים של ציוריו: בית משפחתו, עירו, מוזיקאים, בית כנסת ודיוקנאות של נשים. בינואר 1987 הואשם בזיוף ציוריו של הצייר שלום מושקוביץ', שלאחר מותו של מושקוביץ' הפכו למבוקשים ונמכרו במחירים גבוהים. בנוסף הואשם בזיוף מספר ציורים של אמנים אחרים, בשיתוף פעולה עם סוחרי אמנות הם נמכרו כמקוריים. במאי 1989 הוגש נגדו כתב אישום. סביצקי היה ידוע באמרותיו על החיים. להלן כמה מהן: “אנשים לא מפסיקים לצחוק כי הם מזדקנים. הם מזדקנים כי הם מפסיקים לצחוק". הסוד לאריכות חיים: "דבר ראשון זה גנטי. ושנית, אם אפשר ללכת לישון ולא לחשוב על הבעיות, זה סגולה, מי שיכול”. "כל החיים זה הבל הבלים. זה עובר, ואתה מת, ואחר כך לא היה ולא נברא". חיים סביצקי - צייר, צילומי ציורים שלו, Design Planet אומנות ישראלית חיים סביצקי - מאה שנות יצירה, שיחה עם אורי ליפשיץ, יוטיוב, 19 ביוני 2011 חיים סביצקי ויונתן זייד, יוטיוב, 8 במאי 2014 חיים סביצקי על הצהרת בלפור, יוטיוב, 1 בנוב׳ 2017 לאה ענבל, דיוקנו של חיים סביצקי כשלום מצפת, כותרת ראשית, 11 בפברואר 1987 עופר אדרת, מאה שנות ציור, באתר הארץ, 15 במאי 2014 חיים סביצקי - מאה שנות יצירה, באתר יוטיוב, ‏19 ביוני, 2014 משה פרל, רשת זייפני התמונות כללה עשרות אנשים, חדשות, 28 בינואר 1987 משה פרל, אישום ראשון על זיוף ציווי אמנים ישראלים, נגד צייר בן 82 ושותפתו, חדשות, 17 במאי 1989
הזן של פייתון

הזן של פייתון (באנגלית: Zen of Python) הוא אוסף של 19 עקרונות מנחים לכתיבה ועיצוב בשפת התכנות פייתון. את העקרונות כתב מהנדס התוכנה טים פטרס (אנ') והן הופצו לראשונה ב-1 ביוני 1999 ברשימת התפוצה של פייתון. ברשימת העקרונות שהפיץ, השאיר פיטרס שורה ריקה לעיקרון ה-20 עבור מייסד פייתון גווידו ואן רוסום, אך העיקרון מעולם לא פורסם ונראה שאף לא נכתב. את העקרונות ניתן לראות בכתיבת הפקודהimport this באינטרפרטר של פייתון. יפה עדיף על מכוער מפורשות עדיפה על כל משתמע פשוט עדיף על מורכב מורכב עדיף על מסובך שטוח עדיף על מקונן דליל עדיף על צפוף הקריאות חשובה מקרים מיוחדים אינם מספיק מיוחדים כדי להפר את הכללים עם זאת, הפרקטיות מנצחת את הטוהר שגיאות לעולם לא צריכות לעבור בשקט אלא אם כן הן מושתקות במפורש מול עמימות, הימנעו מהפיתוי לנחש צריכה להיות דרך אחת – ורצוי רק אחת – ברורה לעשות זאת אף על פי שדרך זו אולי לא תהיה ברורה מלכתחילה, אלא אם כן אתם הולנדים עכשיו עדיף על לעולם לא אף על פי שלעולם לא לפעמים עדיף על ממש עכשיו אם קשה להסביר את היישום, זה רעיון רע אם קל להסביר את היישום, ייתכן שזה רעיון טוב מרחבי שמות הם רעיון נהדר – בואו נעשה יותר כאלה! אתר האינטרנט הרשמי של הזן של פייתון (באנגלית) PEP 20 -- The Zen of Python, Python.org (באנגלית) מוצאו של מייסד פייתון, גווידו ואן רוסום
בנזונטאט

בנזונטאט (בלועזית: benzontate), הוא חומר פעיל המשמש בתרופות להקלה בתסמינים של שיעול ושיהוק. נמכר בין היתר תחת המותג טסלון. התרופה נמכרת בצורת כמוסות ונלקחת דרך הפה. היא אושרה לשימוש רפואי בארצות הברית בשנת 1958, ובשנת 2016 ניתנו מעל ל-3 מיליון מרשמים של התרופה, אך היא אינה זמינה במדינות רבות ובהן ישראל. בארצות הברית העלות הסיטונאית היא כ 0.12 דולר למינון. תרופה זו משמשת לטיפול בשיעול הנגרם כתוצאה מהצטננות או כתוצאה מבעיות נשימה אחרות (כגון דלקת סימפונות, אסתמה). היא משמשת גם לטיפול בשיעול אצל אנשים עם סרטן ריאות. תופעות הלוואי כוללות: ישנוניות, כאבי ראש, הזיות, עיוות הסימפונות וסחרחורת. מינון יתר עלול לגרום לפעימות לב לא סדירות, הפרעות קצב לב, קריסת מחזור הדם ואף מוות אצל מבוגרים. לעיסה או יניקה של כמוסה יחידה יכולה לגרום למוות של ילד קטן, ולכן התרופה לא מומלצת לטיפול בילדים מתחת לגיל 10. ספיגה מוגזמת של בנזונאט ברירית הפה תביא להתפתחות מהירה של קהות בפה ובגרון. במקרים קיצוניים, הפה והלוע עשויים להיות כה רדומים עד כי עשויה להופיע שאיפה ריאתית. בנזונאט משמש כחומר הרדמה מקומי ומוריד את רגישות קולטני מתיחה בדרכי הנשימה והריאה, ובכך מצמצם את הדחף לשיעול לאחר נשימה עמוקה. בנזונאט נמכר בכמוסות ג'ל רכות, צהובות או כחולות של 100 מ"ג ו -200 מ"ג. המינון הראשוני הוא 100 מ"ג דרך הפה, 3 פעמים ביום. ניתן להגדיל את המינון לפי הצורך, עד למקסימום של 600 מ"ג ליום. בשל עוצמתו ורעילותו הפוטנציאלית, יש לבלוע את הקפסולות שלמות על מנת לאפשר שחרור איטי יותר של התרופה. תרופה שיעול Charles D. Ciccone-Davis's Drug Guide for Rehabilitation Professionals מדיה וקבצים בנושא בנזונטאט בוויקישיתוף רירית הפה, באתר משרד הבריאות הפרעות קצב לב, באתר שיבא תל השומר עיוות הסימפונות, בפורטל הרפואה של ישראל קולטני מתיחה, בפורטל הרפואה של ישראל שאיפה ריאתית, באתר מרכז רפואי רבין Benzonatate Monograph for Professionals, Drugs.com (באנגלית) Daniel E. Becker, Nausea, Vomiting, and Hiccups: A Review of Mechanisms and Treatment, Anesthesia Progress 57, 2010, עמ' 150–157 doi: 10.2344/0003-3006-57.4.150 NADAC as of 2019-02-27 | Data.Medicaid.gov, Centers for Medicare and Medicaid Services (באנגלית) Mary C. Brucker, Tekoa L. King, Pharmacology for Women's Health, Jones & Bartlett Publishers, 2015-08, ISBN 978-1-284-05748-5. (באנגלית) Benzonatate - drug review: dosage, side effects and action, MEDICALOOK.COM (באנגלית) benzonatate (Tessalon Perles) Uses, Side Effects & Dosage, MedicineNet (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הבדרן

הבדרן (באנגלית: The Entertainer) הוא מחזה מאת ג'ון אוסבורן וסרט קולנוע משנת 1960. סיפורו של ארצ'י רייס, בדרן מוזיקלי כושל החי בצל תהילת אביו. הוא מתעקש להמשיך ולהעלות מופעים גם במחיר הרס חייו האישיים ואומללות בני משפחתו. הרקע למחזה הוא דעיכת מסורת המיוזיק הול בבריטניה, המסמל את התפוררות האימפריה הבריטית שאחרי מלחמת העולם השנייה. המחזה עובד לסרט קולנוע על ידי ג'ון אוסבורן ונייג'ל ניל ובוים על ידי טוני ריצ'רדסון. לורנס אוליבייה שגילם את ארצ'י רייס בהצגה שיחק בתפקיד הראשי. שחקנים נוספים בסרט היו ברנדה דה בנזי, רוג'ר לייבסי, ג'ואן פלורייט (שהייתה אשתו של אוליביה אחרי גירושיו מויוויאן לי), אלן בייטס, דניאל מאסי ואלברט פיני. אוליביה היה מועמד לפרס האוסקר בקטגוריית השחקן הטוב ביותר עבור תפקידו בסרט. לורנס אוליבייה - ארצ'י רייס ברנדה דה בנזי - פיבי רייס רוג'ר לייבסי - בילי רייס ג'ואן פלורייט - ג'ין רייס אלן בייטס - פרנק רייס דניאל מאסי - גרהאם שירלי אן פילד - טינה לאפפורד ת'ורה הירד - גברת לאפפורד אלברט פיני - מיק רייס "הבדרן", במסד הנתונים הקולנועיים IMDb (באנגלית) "הבדרן", באתר נטפליקס "הבדרן", באתר AllMovie (באנגלית) "הבדרן", במסד הנתונים הקולנועיים KinoPoisk (ברוסית) הבדרן, באתר אנציקלופדיה בריטניקה (באנגלית)
אלמור סמית'

אלמור סמית' (באנגלית: Elmore Smith; נולד ב-9 במאי 1949) הוא כדורסלן עבר אמריקאי, אשר שיחק בליגת ה-NBA בין השנים 1971–1979. בעונת 1973/1974, אשר הייתה הראשונה בה נרשמו סטטיסטיקות החטיפות והחסימות ב-NBA, היה מלך החסימות עם ממוצע של 4.9 חסימות למשחק. כמו כן מחזיק סמית' בשיא ה-NBA לחסימות במשחק בודד (17), אותו קבע במשחק בין לוס אנג'לס לייקרס לפורטלנד טרייל בלייזרס ב-28 באוקטובר 1973. ממוצעיו הכוללים לאורך 8 עונותיו ב-NBA הם 13.4 נקודות, 10.6 ריבאונדים ו-2.9 חסימות למשחק. סמית' נולד וגדל במייקון שבג'ורג'יה, ובין השנים 1968–1971 למד באוניברסיטת המדינה של קנטקי. בעונת 1969/1970 קלע 21.6 נקודות והוריד 22.7 ריבאונדים בממוצע למשחק כשחקן קבוצת הכדורסל של האוניברסיטה, והוביל אותה לזכייה באליפות טורניר ה-NAIA. בעונה העוקבת רשם ממוצעים של 25.5 נקודות ו-24.2 ריבאונדים למשחק, וזכה עם קבוצתו פעם נוספת באליפות טורניר ה-NAIA. בקיץ 1971 עזב את האוניברסיטה לאחר 3 שנים בלבד, בשונה מהמקובל באותה תקופה, על מנת להעמיד את עצמו לבחירה בדראפט ה-NBA. בדראפט ה-NBA‏ 1971 נלקח סמית' בבחירה השלישית על ידי באפלו ברייבס, לקראת עונתה השנייה ב-NBA. כבר בעונת הרוקי שלו היה אחד הסנטרים הבולטים בליגה, כאשר העמיד ממוצעים של 17.3 נקודות ו-15.2 ריבאונדים למשחק, ובסיומה נבחר לחמישיית הרוקיז של העונה. בעונתו השנייה בבאפלו שמר על יכולת גבוהה עם ממוצעים של 18.3 נקודות ו-12.4 ריבאונדים למשחק. בספטמבר 1973, לאחר שנתיים עם הברייבס, נשלח בטרייד ללוס אנג'לס לייקרס בתמורה לג'ים מקמילן. בעונת 1973/1974, בה החלה ליגת ה-NBA לרשום את סטטיסטיקות החסימות והחטיפות, היה סמית' מלך החסימות של ה-NBA, עם ממוצע של 4.9 למשחק. את העונה העוקבת סיים במקום השני בליגה עם ממוצע של 2.9 חסימות למשחק, אליהן הוסיף 10.9 נקודות ו-10.9 ריבאונדים למשחק. ביוני 1975 הועבר יחד עם בראיין וינטרס, ג'וניור ברידג'מן ודייב מאיירס למילווקי באקס, בתמורה לכרים עבדול-ג'באר. בעונתו המלאה היחידה במילווקי רשם ממוצעים של 15.6 נקודות, 11.4 ריבאונדים ו-3.1 חסימות למשחק. לאחר 34 משחקים בעונת 1975/1976 נשלח בטרייד לקליבלנד קאבלירס, בתמורה לרולנד גארט ושתי בחירות דראפט עתידיות. באוקטובר 1978 סבל מפציעה בברכו שאילצה אותו להחמיץ את 56 המשחקים הראשונים של עונת 1978/1979, בסיומה פרש ממשחק בגיל 29 בלבד. מדיה וקבצים בנושא אלמור סמית' בוויקישיתוף פרופיל, באתר Basketball-Reference פרופיל, באתר ליגת ה-NBA זיכרון ה-NBA שסמית' לא יחסום, באתר לוס אנג'לס טיימס, 14 בנובמבר 2010 סטטיסטיקות המשחק בין הלייקרס לפורטלנד, באתר basketball-reference.com סטטיסטיקות הקריירה של סמית' ב-NBA, באתר basketball-reference.com סטטיסטיקות המכללות של סמית', באתר collegehoopedia.com רשימת הנבחרים בדראפט 1971, באתר basketball-reference.com עבדול-ג'באר נשלח בטרייד ללייקרס, באתר הניו יורק טיימס, 17 ביוני 1975 ביוגרפיה, באתר היכל התהילה של הספורט בקליבלנד
In a Perfect World...

In a Perfect World... (בעברית: בעולם מושלם...) הוא אלבום הבכורה של הזמרת-יוצרת האמריקאית קרי הילסון. האלבום יצא לאור ב-24 במרץ 2009, על ידי חברות התקליטים מוסלי מיוזיק גרופ, זון 4 רקורדס ואינטרסקופ רקורדס. מתוך האלבום יצאו שמונה סינגלים. עם יציאתו נכנס האלבום אל המקום הרביעי במצעד הבילבורד 200. האלבום הופק על ידי טימבלנד, פולו דה דון, דנג'ה, דה רויאל קורט, הראנוויז, קורי בולד, ג'ייסון פרי, רוי "רויאלטי" המילטון, אנתוני מ. ג'ונס ודה קלאוץ'. ב-21 באוקטובר 2009, קיבל האלבום את תואר הזהב מטעם איגוד תעשיית ההקלטות האמריקאי על מכירות של למעלה מחצי מיליון עותקים במדינה. הלהיט הבינלאומי "The Way I Are" של הילסון, נכלל במהדורה יפנית מיוחדת של האלבום, אשר הופצה בנוסף למהדורה הרגילה של האלבום. מידע על האלבום In a Perfect World... באתר MusicBrainz מידע על האלבום In a Perfect World... באתר AllMusic האלבום In a Perfect World... באתר ספוטיפיי טימבלנד, פולו דה דון, דנג'ה, דה רויאל קורט, הראנוויז, קורי בולד, ג'ייסון פרי, רוי "רויאלטי" המילטון, אנתוני מ. ג'ונס, דה קלאוץ' Keri Hilson - In A Perfect World..., Discogs (באנגלית) Keri Hilson - Energy, Discogs (באנגלית) Keri Hilson Featuring Timbaland - Return The Favor, Discogs (באנגלית) Keri Hilson Featuring Lil Wayne - Turnin Me On, Discogs (באנגלית) Keri Hilson Chart History, Billboard Keri Hilson - In A Perfect World - muzyka - płyty CD i DVD - sklep muzyczny Merlin.pl, web.archive.org, ‏2011-07-20 Gold & Platinum, RIAA (באנגלית) 株式会社ローソンエンタテインメント, In A Perfect World, HMV&BOOKS online (ביפנית) Australia - Interscope, ‏24 באפריל 2009(הקישור אינו פעיל) Keri Hilson: In A Perfect World (2009): CD: hmv.com, web.archive.org, ‏2012-03-24 Napster Terra: Serviço de música online para computador, smartphone e tablet - Terra, Loja Terra (בפורטוגזית) In a Perfect World, 2009-06-12, נבדק ב-2019-12-24 Wayback Machine, web.archive.org, ‏2011-07-18 "In A Perfect World【CD】-Keri Hilson｜R&B/ダンス｜ダンス＆ソウル｜音楽｜HMV ONLINE オンラインショッピング・情報サイト". Hmv.co.jp. Retrieved 2009-09-03.
No Boys Allowed

No Boys Allowed (בעברית: אין כניסה לבנים) הוא אלבום האולפן השני של הזמרת-יוצרת האמריקאית קרי הילסון. האלבום יצא לאור ב-17 בדצמבר 2010, על ידי חברות התקליטים מוסלי מיוזיק גרופ, זון 4 רקורדס ואינטרסקופ רקורדס. מתוך האלבום יצאו ארבעה סינגלים. עם יציאתו נכנס האלבום אל המקום האחת עשרה במצעד הבילבורד 200. האלבום הופק על ידי ארדן אלטינו, בוי-1דה, בי מייג'ור, צא'רלי בריאל, צ'אק הרמוניה, דנג'ה, דייוויד ג'וסט, הוליווד הוט-סויס, ג'י-מיזלה, ג'רום "ג'-רוק" הרמון, ג'רי דופלסיס, מתיו ברנט, ני-יו, פולאו דה דון, רובין גרוברט, סטאר-גייט וטימבלנד. גרסת הדלוקס של האלבום כללה בתוכה את "Hustler", "‏Lie to Me" ו-"Won't Be Long". מידע על האלבום No Boys Allowed באתר MusicBrainz ארדן אלטינו, בוי-1דה, בי מייג'ור, צא'רלי בריאל, צ'אק הרמוניה, דנג'ה, דייוויד ג'וסט, הוליווד הוט-סויס, ג'י-מיזלה, ג'רום "ג'-רוק" הרמון, ג'רי דופלסיס, מתיו ברנט, ני-יו, פולאו דה דון, רובין גרוברט, סטאר-גייט, טימבלנד Keri Hilson - No Boys Allowed, Discogs (באנגלית) Keri Hilson - Breaking Point, Discogs (באנגלית) Keri Hilson - Pretty Girl Rock, Discogs (באנגלית) Keri Hilson Feat. Chris Brown (4) - One Night Stand, Discogs (באנגלית) Keri Hilson Featuring Nelly - Lose Control (Let Me Down), Discogs (באנגלית) Taylor Swift Gets Christmas Boost on Billboard 200, Foxx Earns Highest Debut, Billboard No Boys Allowed - Keri Hilson | Songs, Reviews, Credits, AllMusic (באנגלית) Connecting to the iTunes Store., itunes.apple.com https://www.bol.com/nl/artikel-niet-meer-leverbaar/index.html, www.bol.com (ב־) (ארכיון) "No Boys Allowed – Album – New Zealand". iTunes Store. Apple Inc. Retrieved 2010-12-30. "No Boys Allowed: Keri Hilson: Amazon.ca: Music". Amazon.ca. Retrieved 2010-12-18., www.amazon.ca Connecting to the iTunes Store., itunes.apple.com "Amazon.com: No Boys Allowed: Keri Hilson: Music". Retrieved 2010-12-18., www.amazon.com "Keri Hilson: Discography: No Boys Allowed". Get Music. Universal Music Group.(הקישור אינו פעיל) No Boys Allowed de Keri Hilson sur Amazon Music - Amazon.fr, www.amazon.fr No Boys Allowed von Keri Hilson bei Amazon Music - Amazon.de, www.amazon.de No Boys Allowed by Keri Hilson on Amazon Music - Amazon.co.uk, www.amazon.co.uk KERI HILSON: No Boys Allowed, Universal Music Polska (בפולנית) (ארכיון) Lawson Entertainment Inc, No Boys Allowed, HMV&BOOKS online (באנגלית) No Boys Allowed, 2011-07-08, נבדק ב-2019-12-24
פכיסטרוטיו

פכיסטרוטיו (שם מדעי: Pachystruthio) הוא סוג נכחד של עוף גדול לא מעופף, שהשתייך למשפחת היעניים. בעבר הוא נחשב ליען (הסוג Struthio), אך הוא הופרד על סמך כמה הבדלים ב-1954. סוג זה כלל 3 מינים: P. pannonicus ,P. dmanisensis ו-P. transcaucasicus. ישנם חוקרים הרואים במאובנים אלה שרידי יענים רגילים, אך ענקיים. המאובנים של יען זה התגלו בגאורגיה ובחצי האי קרים, ועצמות הרגליים שלהם היו ענקיות בהרבה מאשר ליענים מודרניים. הפכיסטרוטיו הגיע בבגרותו לגובה של 3 מטרים ולמשקל של 450 ק"ג, כמו דוב קוטב. למעשה הוא נחשב לאחד העופות הגדולים ביותר מעולם, קטן רק מהוורומבי, הדרומורניס ואולי מהאפיאורניס. מבנה הרגליים שלו מעיד שהיה יכול לרוץ היטב כדי לברוח מטורפים גדולים כמו שנחרבים, ברדלסי ענק, זאבים ודובים שחיו באירופה בזמן הפליסטוקן. עם זאת הוא היה איטי מכדי לברוח משבטי ציידים שאולי צדו אותו ותרמו להכחדתו. פכיסטרוטיו, באתר GBIF (באנגלית) כתבה בעיתון הארץ על הפכיסטרוטיו A giant early Pleistocene bird from eastern Europe (באנגלית) פכיסטרוטיו, באתר livescience (באנגלית)
להטוטני הכדורסל

להטוטני הכדורסל (אנגלית: The Super Globetrotters) היא סדרת אנימציה בת 13 פרקים שהופקה לטלוויזיה על ידי האנה-ברברה במקור בשביל רשת NBC ב-1979. בישראל הסדרה שודרה בערוץ המזרח התיכון בשנות ה-80 של המאה ה-20 ובערוץ הילדים בתחילת שנות ה-90. הסדרה היא סדרת בת לסדרה "הארלם גלובטרוטרס" אשר הופקה בתחילת שנות ה-70 של המאה ה-20. הסדרה מתמקדת בהרפתקאותיהם של קבוצת כדורסל אמיתית בשם הארלם גלובטרוטרס כקבוצת סופר גיבורים אשר במקביל למשחקי הכדורסל נלחמים ברשע בזמנם החופשי. בסדרה הם היו הופכים לסופר גיבורים כאשר הם נכנסו לתאי מלתחות הקסם הניידים שלהם אותם הם לקחו במיניבוס שלהם. כל חבר בקבוצה הייתה בעל כוחות-על ייחודיים וכל חברי הקבוצה היו מסוגלים לעוף. הגלובטרוטרס קיבלו את משימותיהם מלוויין-כדורסל מדבר (בעברית הוא נקרא "כדור-רדאר"). לקראת סופם של רוב הפרקים בסדרה בדרך כלל הגלובטרוטרס אתגרו את הנבל הראשי ושותפיו הנלהבים למשחק כדורסל בו יוכרע מי ינצח, במחצית הראשונה של המשחק הגלובטרוטרס היו משחקים בלעדי כוחות העל שלהם והיו מובסים על ידי הנבלים בהפרש גדול, ואז במחצית השנייה הם היו משתמשים בכוחות-העל שלהם ובעזרתם הם היו סוגרים את הפער וכך לבסוף מנצחים את הרעים. נייט בראנש בתור "ליקוויד-מן" (בעברית "איש המים") - בעל יכולת להפוך לגל מים. פרדי ניל בתור "סופר-ספיר" (בעברית "סופר-כדור") - בעל יכולת להפוך לכדורסל בעצמו. ג'יימס סאנדרס בתור "ספגטי-מן" - בעל יכולת להפוך את גופו לסולם או לחבל. לואיס דונבאר בתור "גיזמו" - בעל שיער אפרו ממש גדול ממנו יכל להוציא אביזרים בכמות בלתי מוגבלת. יוברט אוסבי בתור "מולטי-מן" (בעברית "רב-איש") - בעל כוחות שיבוט. "להטוטני הכדורסל", במסד הנתונים הקולנועיים IMDb (באנגלית) "להטוטני הכדורסל", במסד הנתונים הקולנועיים KinoPoisk (ברוסית)
רוברט וילפורט

רוברט וילפורט (באנגלית: Robert Wilfort; נולד ב-2 ביוני 1977) הוא שחקן ולשי. הוא הופיע בתפקידים שונים בטלוויזיה הבריטית בהן בסדרה "רוז ומלוני", "MI High", ו"קורוניישן סטריט". תפקיד הידוע ביותר הוא בדמות ג'ייסון וסט בסדרה "גאווין וסטייסי". וילפורט נולד בפורת'קאול שבוויילס ב-2 ביוני 1977. בקולנוע שיחק וילפורט בתפקיד ד"ר סיימון גריפית' בסרטו של מייק לי "הכל או לא כלום" (2002), וגילם את הצלם של ריטה סקיטר בסרט "הארי פוטר וגביע האש" (2005). עוד הופיע בתפקיד קטן בסרט "ליברטין" (2004), ושיחק בסרט "דייט בהפתעה" (2015). וילפורט היה שותף לכתיבה התסריט של "Lemmings" משנת 2001 יחד עם דניאל רוברטס. הסרט מקביל לחיי הצמד כשהם גדלים בפורת'קאול, עיר חוף קטנה בדרום ויילס. ב-2007 שיחק וילפורט בתפקיד מורה להיסטוריה, טום ברקלי, בסדרת הדרמה "סקינס" של ערוץ E4. ב-2012 הופיע בתפקיד מר פישר בסיטקום "White Van Man" של ה-BBC. בסדרה זוכת הבאפט"א "גאווין וסטייסי" הופיע וילפורט בתפקיד קבוע בדמות ג'ייסון וסט. ב-2013 שיחק בתפקיד ריקי בונס בסרט הקולנוע "הפרש הבודד". ב-2008 השתתף וילפורט בפרסומות טלוויזיה שונות, בהן פרסומת לדגני "Crunchy Nut", קמפיין המיחזור בלונדון, ולחברת כרטיסי האשראי Barclaycard. ב-2015 החל וילפורט לדבב את הקטר שמשון (במקור סמסון) בסדרת הילדים הבריטית "תומס הקטר וחברים". עוד ב-2015 גילם את ג'ורג' קוונדיש בעיבוד הטלוויזיוני של ה-BBC לרומן של הילרי מנטל "וולף הול". בשנים 2015 ו-2016 שיחק וילפורט בתפקיד בוב קרצ'יט בדרמה "עלילות דיקנס" של ה-BBC. ב-2018 הופיע וילפורט בתפקיד לורד ליברפול בסרטו של מייק לי "פיטרלו". רוברט וילפורט, במסד הנתונים הקולנועיים IMDb (באנגלית) רוברט וילפורט, באתר AllMovie (באנגלית) רוברט וילפורט, במסד הנתונים הקולנועיים KinoPoisk (ברוסית) "Robert Wilfort features in Peterloo by Mike Leigh". 29 במרץ 2019. נבדק ב-30 במרץ 2019. {{cite web}}: (עזרה)
כריסטיאן מצ'לארו

כריסטיאן מְצֶ'לָארוּ (ברומנית: Cristian Măcelaru; נולד ב-15 במרץ 1980, טימישוארה, רומניה) הוא מנצח רומני. מצ'לארו הוא הצעיר במשפחה של 10 ילדים. בנעוריו למד כינור. הוא המשיך בלימודי המוזיקה בארצות הברית, באקדמיה לאמנויות Interlochen במישיגן. הוא סיים את לימודיו באוניברסיטת מיאמי בשנת 2003 עם תואר B.M. והיה קונצרטמייסטר של התזמורת הסימפונית של מיאמי, הצעיר ביותר בתפקיד זה בתולדות התזמורת. מצ'לארו המשיך את לימודי המוזיקה באוניברסיטת רייס ביוסטון, טקסס, שם פיתח עניין בניצוח. בין מוריו היה לארי רכלף. נוסף על כך, בעודו ברייס, ניהל את תזמורת הנוער של יוסטון, והיה כנר בתזמורת הסימפונית של יוסטון במשך שתי עונות. כמו כן השתלם בניצוח בכיתות אמן של דייוויד זינמן, רפאל פריבק דה בורגוס, אוליבר קנוסן וסטפן אסברי, בפסטיבל המוזיקה של טנגלווד ובפסטיבל המוזיקה של אספן. מקרן שולטי קיבל את פרס המנצח העולה שלה בשנת 2012 ואת פרס המנצח ע"ש שולטי בשנת 2014. בשנת 2011, היה מצ'לארו לעוזר מנצח של תזמורת פילדלפיה. הוא הועלה לדרגת מנצח התזמורת בשנת 2012, וכיהן בתפקיד זה עד שנת 2014. לאחר מכן שימש כמנצח בנסיעות עם התזמורת בין השנים 2014–2017. מצ'לארו משמש כמנהל מוזיקלי של פסטיבל קברילו למוזיקה עכשווית מאז 2017. בפברואר 2017 ניצח מצ'לארו לראשונה בהופעת אורח על התזמורת הסימפונית של קלן. מאז חזר לשלוש הופעות אורח עוקבות עם התזמורת. במאי 2018 הודיעה התזמורת על מינויו של מצ'לארו למנצח הראשי הבא שלה, בתוקף מעונת 2019–2020, בחוזה התחלתי ל-3 שנים. מינוי זה מציין את תפקיד מנצח התזמורת הראשון שלו במשרה מלאה. בספטמבר 2018 הופיע לראשונה כמנצח אורח עם התזמורת הלאומית של צרפת, וחזר כמנצח אורח בקיץ 2019. על בסיס הופעות אלה, בנובמבר 2019, הודיעה התזמורת על מינויו של מצ'לארו כמנהל המוזיקלי הבא שלה, החל ב -1 בספטמבר 2021, בחוזה התחלתי לארבע שנים. באפריל 2024, התזמורת הסימפונית של סינסינטי הודיעה על מינויו של מצ'לארו למנהל המוזיקלי הבא שלה, כאשר הוא אמור להחזיק בתואר המנהל המוזיקלי המיועד בעונת 2024 - 2025, ולאחר מכן אמור להיות מנהל מוזיקלי בעונת 2025 - 2026, עם חוזה ראשוני עד עונת 2028 - 2029 למצ'לארו ואשתו שריל, נגנית בסון, יש שני ילדים, והם מתגוררים בבון. אתר האינטרנט הרשמי של כריסטיאן מצ'לארו כריסטיאן מצ'לארו, ברשת החברתית אקס (טוויטר) כריסטיאן מצ'לארו, באתר ספוטיפיי כריסטיאן מצ'לארו, באתר AllMusic (באנגלית) כריסטיאן מצ'לארו, באתר MusicBrainz (באנגלית) כריסטיאן מצ'לארו, באתר Discogs (באנגלית) Askonas Holt agency biography of Cristian Măcelaru "Cristian Macelaru B.M. '03". Frost School of Music, University of Miami
טרי רולינס

ויין מונטה "טרי" רולינס (באנגלית: Wayne Monte "Tree" Rollins; נולד ב-16 ביוני 1955) הוא כדורסלן עבר אמריקאי, אשר שיחק בליגת ה-NBA בין השנים 1977–1995. בכל אחת מ-7 עונותיו הראשונות היה אחד משלושת החוסמים המובילים בליגה, ובעונת 1982/1983 היה "מלך החסימות" עם ממוצע של 4.3 למשחק. ממוצעיו הכוללים לאורך 18 עונותיו ב-NBA היו: 5.4 נקודות, 5.8 ריבאונדים ו-2.2 חסימות למשחק. רולינס נולד בעיר וינטר הייבן אשר בפלורידה, ובין השנים 1973–1977 למד באוניברסיטת קלמסון שבקרוליינה הדרומית. ב-4 עונותיו בקבוצת הכדורסל של האוניברסיטה רשם ממוצעים של 13.3 נקודות, 11.9 ריבאונדים ו-4.1 חסימות למשחק. בדראפט ה-NBA‏ 1977 נלקח רולינס בבחירה ה-14 על ידי אטלנטה הוקס, במדיה שיחק ב-11 עונותיו הראשונות בליגה. לאורך התקופה היה אחד השחקנים הבולטים של הקבוצה, לצד ג'ון דרו, אדי ג'ונסון ודן ראונדפילד, כאשר העמיד ממוצעים של 7.0 נקודות, 7.4 ריבאונדים ו-2.8 חסימות למשחק ונבחר פעמיים לאחת מחמישיות ההגנה של העונה (בעונות 1983 ו-1984). בעונת 1983 היה מלך החסימות של ה-NBA עם ממוצע של 4.3 חסימות למשחק, וב-6 עונות נוספות היה אחד משלושת החוסמים המובילים בליגה. ב-9 מתוך 11 עונותיו באטלנטה העפילה הקבוצה לפלייאוף, אך באף אחת מהן לא צלחה את הסיבוב השני. לקראת עונת 1988/1989 חתם על חוזה בקליבלנד קאבלירס, בה שימש כמחליפו מהספסל של בראד דוהרטי. בספטמבר 1990 חתם על חוזה בדטרויט פיסטונס, ובעונתו היחידה עמה העפיל לגמר האזור המזרחי. באוקטובר 1991 עבר ליוסטון רוקטס, ובינואר 1994 חתם על חוזה באורלנדו מג'יק. בעונתו האחרונה בקריירה, 1994/1995, העפיל עם אורלנדו למעמד גמר ה-NBA, בו הפסידה מול הרוקטס בתוצאה 0–4. בעת פרישתו ממשחק בשנת 1995 ניצב במקום הרביעי ברשימת החוסמים המובילים בתולדות ה-NBA, אחרי כרים עבדול-ג'באר, מארק איטון והאקים אולאג'ואן, עם 2,542 חסימות. בשתי עונותיו כשחקן באורלנדו שימש במקביל גם כעוזר מאמן, תחת בראיין היל, ונשאר בתפקיד זה עד שנת 1999 תחת ריצ'י אדובאטו וצ'אק דיילי. בעונת 1999/2000 היה עוזר מאמן בוושינגטון ויזארדס, ובשתי העונות הבאות החזיק בתפקיד דומה באינדיאנה פייסרס, תחת המאמן אייזיאה תומאס. בעונת 2002/2003 שימש כמאמן הראשי של קבוצת גרינוויל גרוב מליגת הפיתוח של ה-NBA, בעונתו השנייה והאחרונה של המועדון. בשנת 2006 מונה לעוזר מאמן קבוצת וושינגטון מיסטיקס מליגת ה-WNBA, שוב כעוזרו של אדובאטו, ולאחר כשנה החליפו כמאמן הראשי. ביולי 2008, לאחר 22 משחקים בעונת 2008, פוטר מהתפקיד. בתקופתו כמאמן הקבוצה רשמו המיסטיקס מאזן כולל של 24 ניצחונות ו-28 הפסדים. בעונות 2013–2015 היה עוזר מאמן בקבוצת שיקגו סקיי מה-WNBA. מדיה וקבצים בנושא טרי רולינס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של רולינס ב-NBA, באתר basketball-reference.com סטטיסטיקות המכללות של רולינס, באתר sports-reference.com רשימת הנבחרים בדראפט 1977, באתר basketball-reference.com רולינס מסכם על חוזה בקליבלנד, באתר לוס אנג'לס טיימס, 1 באוגוסט 1988 מובילי ה-NBA בסך חסימות בקריירה, נכון ל-1995, באתר basketball-reference.com סטטיסטיקות האימון של רולינס ב-NBA, באתר basketball-reference.com רולינס מונה למאמן גרינוויל, בארכיון אתר ליגת הפיתוח, 11 ביולי 2002 קנלו מחליף את רולינס כמאמן המיסטיקס, באתר ESPN,‏ 19 ביולי 2008